— За восем месяцаў года прадпрыемствам было нарыхтавана 73,1 тысячы кубічных метраў драўніны, што складае 101,6 працэнта, — падсумоўвае агульныя вынікі напярэдадні свята галоўны эканаміст ААТ “Жыткавічлес” Аляксандр Сулкоўскі. — Важкія здабыткі таксама маем па вывазцы, распілоўцы драўніны, па выпуску піламатэрыялаў. А нарошчванне аб’емаў распілоўкі драўніны на верхнім лесаскладзе да адпаведных 8 месяцаў 2010 года склала 174,1 працэнта. Нягледзячы на адсутнасць лесасечнага фонду для падсочкі і цяжкасці з кадрамі было здабыта 156,1 тоны смалы-жывіцы, альбо 100,7 працэнта да плана. У цэлым таварнай прадукцыі ў дзеючых цэнах было атрымана на 10 мільярдаў 502 мільёны рублёў, што да студзеня-жніўня 2010 года склала 142,3 працэнта. Сярэднемесячная зарплата калектыву, у якім працуе 345 чалавек, за 8 месяцаў года вырасла да мінулагодняга на 157,2 працэнта.